पाएं अपने शहर की ताज़ा ख़बरें और फ्री ई-पेपरडाउनलोड करें
जिले में शनिवार को फिर मौसम बदल गया। दिन में आसमान पर बदली छाई। आमला क्षेत्र में चार बजे के बाद आंधी, तूफान के साथ जोरदार बारिश हुई। आमला ब्लॉक के ससाबड़, अंधारिया, नाहिया, बोरदेही सहित आसपास के गांवों में 45 मिनट तक तेज बारिश हुई।
बारिश से उपार्जन केंद्र चोपना (इटावा) में लगभग 1300 क्विंटल गेहूं भीग गया। यहां गेहूं को बारिश से बचाने के लिए कोई उचित संसाधन नहीं थे। नगर के अंकित सूर्यवंशी ने बताया तेज आंधी, तूफान से वार्ड नंबर 2 व 5 में कच्चे मकानों की शीट, छत उड़ गई। वहीं खेड़लीबाजार, कलमेश्वरा सहित अन्य ग्रामों में बारिश का मौसम बना हुआ था।
गेहूं को बारिश बचाने नहीं थे साधन : उपार्जन केंद्र चोपना, इटावा में समय पर गेहूं का उठाव नहीं होने से लगभग 2300 क्विंटल गेहूं खुले में रखा हुआ था। जिसका उठाव शनिवार को शुरू हुआ था, लेकिन अचानक तेज बारिश शुरू हो गई। इस कारण लगभग 1300 क्विंटल गेहूं भीग गया। क्षेत्र के ज्यादातर उपार्जन केंद्रों में शनिवार एवं रविवार को गेहूं खरीदी बंद रहती है। इस कारण कम नुकसान हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva zho_Hant eng_Latn